Anthurium

**Anthurium** utawi **Gelombang cinta** kalebet tetaneman saking kulawarga Araceae ingkang misuwur kanthi nama tales-talesan. Taneman ingkang gadhah ron ingkang saé punika taksih satunggal kulawarga kaliyan taneman hias ingkang misuwur, kados ta aglaonema, philodendron, keladi hias, lan alokasia. Ing kulawarga araceae, Anthurium punika kalebet génus ingkang cacahipun ingkang kathah piyambak. Kinten-kinten wonten 800 jinis utawi spésies. Sapunika, généya masarakat saged remen sanget marang tetaneman hias punika saéngga kanthi ikhlas ngedalaken arta puluan yuta rupiyah dumugi atusan yuta rupiyah kanggé mundhut taneman punika Bèntenipun kaliyan gelombang cinta punika saking wangun watang lan ronipun.

Pot plastik . Kaluwihanipun: langkung awèt, ènthèng, lan reginipun rélatif langkung mirah; gampil kapanggih; lan warni, wangun lan ukuranipun manéka warni. Kakiranganipun: pot plastik boten gadhah pori-pori ingkang saged mesthèkaken supados toya tetep saged mrembes nalika kebak. Perkawis punika damel ilèning toya ing médhia tanem ugi dados kirang lancar. Èfèkipun, suhu ing pot gampil minggah saéngga saged nganggu anthurium .

Pot porselén utawi tembikar. Reginipun rélatif langkung awis. Boten gampil dipunangkat amargi awrat. Pot punika ugi boten gadhah pori-pori. Kaluwihanipun, pot keramik kathah jinisipun, saking ingkang polos ngantos ingkang wonten corakipun. Remen boten remen, anthurium langkung katingal saé manawi dipunsèlèhaken ing pot keramik.

Pot semèn. Pot semèn manéka warni wangunipun lan padatan dipunsukani ornamèn kados déné pecahan beling, kulit kécé utawi krikil. Dhindhingipun gadhah pori-pori, dados manawi toyanipun kaluwihan saged medal. Repotipun, padatan pot punika awrat. Dipunbetahaken langkung kathah tiyang kanggé ngangkat.

Pot siti lempung. Dhindhingipun gadhah pori-pori, njamin toya botan kekathahen ing lebet médhia saéngga suhu ing lebet médhia ugi stabil. Kaluwihan sanès, pot punika boten awrat lan reginipun langkung mirah. Nanging pot punika langkung gampil pecah. Salah angkat, pot pecah, médhia tanem morak-marik lan taneman risak.

## Milih pot ingkang proporsional 
Rumus ingkang kedah dipuncepeng tiyang ingkang milih pot kanggé anthurium inggih punika proporsional supados taneman sakéca dipunpirsani. Kedahipun boten porporsional lan kirang estetis, manawi anthurium ingkang inggilipun ron ngantos 1 mèter, dipuntanem ing pot ingkang dhiamèteripun 40&nbsp;cm. Utawi kosokwangsulipun, boten patut sanget, anthurium ingkang panjangipun ron namung 30&nbsp;cm, dipunpapanaken ing pot ingkang dhiamèteripun 45&nbsp;cm.

Wonten jinis anthurium ingkang kaluwihanipun wonten ing penthangan ron-ronipun ingkang mekrok kados suwiwi peksi. Kanggé anthurium jinis punika, saénipun nganggé rumus: manawi dhiamèter penthanganipun ngantos 1 mèter, pilih dhiamèter pot ingkang ukuranipun langkung alit kinten-kinten 20 persèn saking penthanganipun ron punika. Dados pot ingkang pas, inggih punika ingkang dhiamèteripun 80&nbsp;cm. Manawi penthanganipun namung 60&nbsp;cm, mila migunakaken pot ingkang dhiamèteripun 35 utawi 40&nbsp;cm. Kados makaten saterasipun.

Kanggé jinis anthurium tartamtu, pot ingkang namung simètris lan proporsional dèrèng cekap. Kadosdéné ing anthurium gadhah ron mlengkung mangandhap, kados ta *Anthurium vetchii*, taksih kedah nambahi cagak ing saandhaping pot kanggé maringi èfèk èkslusif. Padatan, anthurium ingkang nggadèhahi wangun gagah langkung katingal nengsemaken manawi dipunsèlèhaken ing pot nganggé cagak stegger ing saandhapipun.

## Cathetan suku